Media sosial

Media sosial ma asese la'adogo'ö Medsos no sambua wakake teknologi si tola te'oguna'ö ba wariawösa yaŵa ba Internet. Tola la'oguna'ö ia ba wamazaewe turia (informasi), börö wangera-ngera, omasi'öta awö gofu hadia lala wanguma'ö bö'ö ba wa'awösa yaŵa ba Internet. Andrö wa latötöi göi ia teknologi interaktif. Börö me oya ngawalö wakake nifotöi media sosial andrö, alua göi wa fabö'ö zöndra niha moroi ba definisi da'a yaŵa. Heŵa'ae simanö so sa'atö ni'ilada (li Indonesia ) oi so khönia:

 Media sosial no ngawalö aplikasi nifazökhi molo'ö teknologi Web 2.0 interaktif. Duma-dumania so aplikasi Facebook, so Instagram, so YouTube, so WhatsApp, btn.
 Tuhonia ya'ia ngawalö nösi nifazökhi zangoguna ya'ia simane teks, komentar, foto ma video awö data si so börö wariawösa ba gu'ö andrö.
 Lafazökhi ya'ira sangoguna "profil si faudu" ba zi sambua media sosial ni'oguna'öra he bolokha gu'ö (li Inggris ) yaŵa ba Internet ba he göi aplikasi nifasa ba hape, si no ifa'anö organisasi sangokhögö media sosial andrö.
 Itolo media sosial wangebua'ö u'ö fariawösa (li Inggris online social networks) na ifakhai sambua "profil" zangoguna khö zangoguna bö'ö ma angowuloa tanöbö'ö.

 Eluaha wehede 

 Media 
Media eluahania fakake ma gama-gama ni'oguna'ö niha tobali lala ba wamalua hadia ia. So media si tola tababaya tanga (to'ölö lafotöi ia "media tradisional" ma konvensional) ba so göi zi tebai tababaya tanga (tola lafotöi ia "media digital"). Duma-duma media si tola tababaya tanga ya'ia majalah, koran, selebaran, brosur, baliho, sura nisura tanga nifa'ema khö niha bö'ö, ba fefu ngawalö nisura bö'ö. Baero da'ö so kaset awö VCD, ni'oguna'ö ba wamarongogö sinunö. Bahiza so abölö oya media si tebai tawawaya tanga. Duma-dumania ngawalö zinura ni'irö'ö tobali berkas PDF nibokai ba komputer ba ba hape.     Fao göi ba da'ö ngawalö foto si so ba komputer, hape ma zui yaŵa ba gu'ö, ngawalö video, ngawalö email, ngawalö duria nifa'ohe'ö faoma WhatsApp, Facebook, btn. Fefu da'a lafotöi media, me hulö ha ndrela ia ba wangirö'ö ba ba wamazaewe gofu hadia ia zomasi ira lafazaewe niha.

 Sosial 
Fehede sosial eluahania fariawösa niha sato. Bahiza bakha ba döi "media sosial", sosial ba da'e eluahania wa he sangoguna ba he göi halöŵö nifaluania ba media andrö samösa, no tobali tuho halöŵö media andrö. Börö da'ö tola taŵa'ö wa yaŵa ba media sosial no tobali niha sondrou'ö ngawalö gu'ö wariawösa, he u'ö wariawösa ero zi samö-samösa niha ba he göi u'ö wariawösa niha sato.

 Guna Media Sosial 
Sito'ölönia larugi ngawalö media sosial niha faoma aplikasi gu'ö si so ba komputer ma zui faoma aplikasi media sosial si so bakha ba wakake simane telefon gokhö sonekhe (li Inggris: ) ma zui kara wanura digital (li Inggris: tablet). Me la'oguna'ö oi wakake andre niha, lafobörö nahia fondrege interaktif, heza tola lafazaewe, lafalulu-fohalöŵö, lafatunö, labulö'ö hadia ia zi no lafazökhi ba la'owuloi ira sangoguna bö'ö. Onönötania, la'oguna'ö media sosial ba wangirö'ö wanörö-tödö, ba wamahaö ya'ira ba ngawalö hadia ia, ba wangombakha'ö ya'ira ba niha, ba ba wariawösa, awö ba wondrou'ö söndra i'otarai ba wamazökhi nifotöi blog, podcast, video ba game. Amakhaita ba gotalua niha ba teknologi si lö mamalö tebulö andre no tobali fokus mbolo wangosili teknologi nifalua samö-samösa niha. Mato ha'uga mbolokha gu'ö media sosial fondrege populer, si so töra 100 juta zangoguna si no mamasura'ö töira, fao ba da'ö Twitter, Facebook (ba Facebook Messenger), WeChat, ShareChat, Instagram, QZone, Sina Weibo, VK, Tumblr, Baidu Tieba, ba LinkedIn. Ba gofu interpretasi, nahia bö'ö andre göi latötöi media sosial: YouTube, Tencent QQ, Quora, Telegram, WhatsApp, Signal, Line, Snapchat, Pinterest, Viber, Reddit, Discord, TikTok, Microsoft Teams, btn. Baero da'ö so nifotöi wiki, ya'ia da'ö bolokha gu'ö nahia wamazökhi sura nifalului niha sato (falulu fohalöwö).

Oi fabö'ö media sosial moroi ba media tradisional simane majalah, koran, TV ba radio töra-töra na lahörögö kualitas, fa'amuzaewenia, fa'oya kali so nösi sibohou, fangoguna'ö ya'ia, awö wa faudu ba dödö niha nösinia, ba falö alio taya manö ia. Baero da'ö so media sosial bakha ba nifotöi sistem transmisi dialogis eluahania oya gumbunia ba oya göi zangouna'ö ya'ia. Na media tradisional so ia ba nifotöi model transmisi monologis eluahania ha sambua gumbunia sadölö ba oya zangoguna'ö ya'ia. Duma-dumania, lafa'ohe'ö sagörö koran ba ato zangoroi'ö ya'ia (li Inggris ), ifazaewe sambua program sambua stasiun radio ba zi sambua kota.

I'otarai me fondrege muzawili gu'ö digital (li Inggris ), tola te'oguna'ö media digital ba wamazaewe hada ma zui ba wangila hadia hada sambua media. No tobali proses sibohou khö ndra ere wangosili ba wamareso hewisa lala wehede ba mbolo digital.

 Lua-lua positif ba negatif 
No la'ila ya'ira sohörögö media sosial wa so oya lua-lua positif ba negatif wangoguna'ö media sosial. Tola itolo niha ba wondrou'ö fariawösa ba komunitas he ba zi faola omo ba he yaŵa ba gu'ö (li Inggris ) ba tola göi tobali ia fakake ba wamazaewe ngawalö waniaga ma fakake komunikasi efektif khö perusahaan, pengusaha, organisasi si lö mangalui hare (li Inggris ), partai politik ba famatörö. No göi la'ila ya'ira sohörögö wa itugu oya gerakan sosial sangoguna'ö media sosial tolbai fakake komunikasi ba organisasi ba ginötö alua wasöndrata politik niha sato (li Indonesia ).

Tola göi la'oguna'ö niha media sosial ba wamazaewe turia satulö ba si lö atulö.



 Umbu 

Kategori:Media sosial
Kategori:Teknologi